Listeriôze

Li listeriôze, c' est ene maladeye des djins ki l' cåze, c' est ene bactereye k' on lome Listeria monocytogenes.

Mins l' maladeye sait ossu avinde bråmint des sôres di biesses (pådje tote seule)

 Minêyolodjince 
C' est on må k' on n' voet nén sovint, et c' est purade les ptits påpåds et les viyès djins ki l' hapèt. Ucobén les cis ki prindèt des droukes po baxhî li response do coir ås microbes.

I s' pout atraper avou des froumadjes di berbis u d' gade ki provnèt d' cinses k' ont l' maladeye. Eto avou del crowe tchå u del cene magneye djusse edoirmowe (nén cûte assez).

 Cognes del maladeye 
Gn a cwate sôres di cognes clinikes:
 li listeriôze del feme ki ratind. Elle pout piede l' efant.
 li listeriôze des påpåds, djusse sikepyîs.
 li listeriôze do cervea.
 li listeriôze des boyeas.

Li listeriôze est pus sovint ene pûne po les acleveus. Loukîz a : listeriôze des biesses.

 Sacwants minêyes 
Gn ava ene minêye e l' Espagne e moes d' awousse 2019, a cåze di tchå d' pourcea epestiferêye. So 222 malådes acertinés (foiravant e l' Andalouzeye), gn ava troes moirts dins les viyès djins et set fåssès coûtches. https://www.who.int/csr/don/16-september-2019-listeriosis-spain/en/

 Sourdant 

Categoreye:Medcene
Categoreye:Prindåvès maladeyes ås djins